
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1,844 στρεμμάτων στη θέση 
Κούκου Λιθάρι της Κοινότητας Λάκκος του Νομού Αχαΐας. 1 

ΑΠΑΛΛΟΤΡΙΩΣΕΙΣ 

. ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παραλίας 
στη θέση «ΤΡΟΧΟΣ - ΣΦΑΓΕΙΑ» - ΑΓΙΟΣ ΣΤΕΦΑΝΟΣ ΧΑΛΚΙ¬ 
ΔΑΣ Ν. Εύβοιας.2 

Περί αναγκαστικής απαλλοτριώσεως έκτασης 15.000 μ2 για «Δια¬ 
μόρφωση παραλιών Κίρρας Ν. Φωκίδας μετ’ απαλλοτριώ¬ 
σεων». 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Κοινότητας Σταυρακίου Ν. Ιω- 
αννίνων στο Ο.Τ. 33. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 6127 (1) 

Κήρυξη ως'αναδασωτέας έκτασης 1,844 στρεμμάτων στη θέση Κού¬ 
κου Λιθάρι της Κοινότητας Λάκκας του Νομού Αχαΐας. 

Ο ΔΑΣΑΡΧΗΣ ΠΑΤΡΩΝ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 3200/1955 περί διοικητικής αποκέντρω¬ 
σης, όπως τροποποιήθηκε και συμπληρώθηκε μεταγενέστερα με το 
Ν.Δ. 532/70. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 


β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα με σκοπό την επανίδρυση, με φυσική ανα¬ 
γέννηση, της δασικής βλάστησης, που καταστράφηκε από παράνομη 
εκχέρσωση και κατάληψη από τους 1) Γεωργία Μιχαλοπούλου σύζ. Γ. 
Πετρόπουλου και 2) Γεώργιο Πετρόπουλο, κατοίκους Αθηνών (Κολο- 
κοτρώνη 8-10 Ν. Σμύρνη) τη δημόσια δασική έκταση για την οποία εκ- 
δόθηκε το αριθ. 4980/45/2.9.1991 ΠΔΑ της Υπηρεσίας μας εμβα- 
δού 1,844 στρεμμάτων που βρίσκεται στη θέση Κούκου Λιθάρι της 
Κοινότητας Λάκκας και προσδιορίζεται από τα στοιχεία ΤΜΗΜΑ Α: 1, 
2, 3, 4, 5, 6 και ΤΜΗΜΑ Β: 7, 8, 9, 10, 11 όπως φαίνονται στο συ¬ 
νημμένο διάγραμμα, το οποίο αποτελεί αναπόσπαστο μέρος της απόφα¬ 
σης αυτής και έχει όρια: 

ΤΜΗΜΑ Α'. 

Ανατολικά: Χαράδρωση και πέρα ιδιοκτησία Αγγελικής Χας Παν. 
Ρούβαλη. 

Δυτικά: Αγρός ιδίων. 

Βόρεια: Αγρός ιδίων. 

Νότια: Δρόμος Λάκκας Τούμπας. 

ΤΜΗΜΑ Β'. 

Ανατολικά: Γεώτρηση κοινότητας και δημόσια δασική έκταση. 

Δυτικά: Ιδιοκτησία ιδίων. 

Βόρεια: Δρόμο Λάκκας - Τούμπας. 

Νότια: Δημόσια δασική έκταση. 

Η παρούσα ισχύει μετά τη δημοσίευση της στην Κοινότητα Λάκκας, 
σύμφωνα με το άρθρο 37 Ν. 3200/55. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Πάτρα, 3 Σεπτεμβρίου 1991 

Με εντολή Νομάρχη 

Ο Δασάρχης 
ΝΙΚ. ΠΕΤΡΑΚΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ.121/1122 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΤΡΟΧΟΣ - ΣΦΑΓΕΙΑ» - ΑΓΙΟΣ ΣΤΕΦΑΝΟΣ ΧΑΛΚΙ¬ 
ΔΑΣ Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 23.3.1991 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «ΤΡΟΧΟΣ - 
ΣΦΑΓΕΙΑ» - ΑΓΙΟΣ ΣΤΕΦΑΝΟΣ ΧΑΛΚΙΔΑΣ και το από Φεβρουά¬ 
ριο 1990 με κλίμακα 1:500 τοπογραφικό διάγραμμα του I. Ρούσου, 
μηχανικού Τοπογράφου, που θεωρήθηκε από την Α.Τ,Υ. της Νομαρ¬ 
χίας Εύβοιας και συνοδεύει την έκθεση της προαναφερομένης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 5445/522/90/1.9.90 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 23.3.1991 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Φεβρουάριου 1990 τοπογραφικό διάγραμμα, που 
την συνοδεύει, το οποίο συντάχθηκε από τον Μηχανικό I. Ρούσο με κλί¬ 
μακα 1:500 και θεωρήθηκε από την Δ.Τ.Υ. της Νομαρχίας Εύβοιας, 
επί του οποίου η πιο πάνω Επιτροπή, με κόκκινη γραμμή καθόρισε τα 
όρα του αιγιαλού, στη θέση Τροχός Σφαγεία - Άγιος Στέφανος Χαλκί¬ 
δας και με κίτρινη γραμμή τα όρια της παραλίας στην ίδια θέση και με 
μπλε γραμμή τον παλαιό αιγιαλό. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

.Χαλκίδα, 9 Σεπτεμβρίου 1991 

Ο Νομάρχης * 

ΛΑΖ. ΚΥΡΙΖΟΓΛΟΥ 

ΕΚΘΕΣΗ 

Επιτροπής καθορισμού ορίων αιγιαλού, παραλίας και θέσεων αμμολη¬ 
ψίας. 

Για τον καθορισμό το πρώτον ή επανακαθορισμό των ορίων του αι- 
γιαλού στη θέση ΤΡΟΧΟΣ - ΣΦΑΓΕΙΑ ΧΑΛΚΙΔΑΣ μπροστά από την 
ιδιοκτησία Δήμου Χαλκιδέων. 

Στη Χαλκίδα σήμερα 20.3.1991 ημέρα Τετάρτη οι υπογραφόμε- 
νοι: 


1) Γεώργιος ΠΑΝΤΑΖΗΣ: Αναπληρωτής του Προϊστ. Κτημ. Υπη¬ 
ρεσίας Ν. Εύβοιας ως Πρόεδρος κωλυομένου αυτού λόγω υπηρεσιακών 
αναγκών. 

2) Ευάγγελος ΔΟΜΕΤΙΟΣ: Αναπληρωτής του Δ/ντού Τ.Υ.Ν.Ε., ως 
μέλος κωλυομένου αυτού λόγω υπηρεσιακών αναγκών. 

3) Χρήστος ΚΑΡΒΟΥΝΗΣ: Αναπληρωτής Λιμενάρχη Χαλκίδας, ως 
μέλος κωλυομένου αυτού λόγω υπηρεσιακών αναγκών, αποτελούμε 
την «Επιτροπή καθορισμού ορίων αιγιαλού και παραλίας και θέσεων 
αμμοληψίας», η σύνθεση της οποίας έχει καθορισθεί με την 0.208/ 
181/26.4.82 κοινή απόφαση Υπουργών Προεδρίας της Κυβέρνησης 
και Οικονομικών και με την απόφαση του Νομάρχη Εύβοιας, που συ¬ 
γκλήθηκε με την αριθ. Φ.121/1133/17.9.90 πρόσκληση του Προέ¬ 
δρου της, μεταβήκαμε επί τόπου στην περιοχή που προαναφέραμς την 
215.9.90, αφού λάβαμε υποψη: 

1) Το από 20.12.1989 έγγραφο της Κτηματικής Υπηρεσίας Ν. Εύ¬ 
βοιας δια της οποίας ζητείται ο καθορισμός των ορίων αιγιαλού στην 
παραπάνω περιοχή. 

2) Το από Φεβρουάριο 1990 με κλίμακα 1:500 τοπογραφικό διά¬ 
γραμμα του Μηχανικού I. Ρούσσου σε μία (1) πινακίδα που ελέγχθηκε 
για την ακρίβεια της αποτύπωσης την 29.3.1990 και θεωρήθηκε από 
την Δ.Τ.Υ. Ν. Εύβοιας την 30.3.1990 όπως ορίζει το άρθρο 20 του Ν. 
719/77. 

Τις διατάξεις του Α.Ν. 2344/40 όπως αυτός τροποποιήθηκε καθώς 
και την σχετική Δικαστηριακή και Διοικητική Νομολογία. 

4) Την από επιτόπιο μετάβαση σχηματισθείσα αντίληψη για το πλά¬ 
τος της βρέχόμενης ζώνης της ξηράς και άλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. 

ε) Επικρατούσες ,καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5) Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., πρηγούμενοι καθορισμοί σε γειτονική περιοχή κ.λπ. καθώς και 
τα συμπεράσματα που εξήχθηκαν κατά την κρίση της Επιτροπής. 

6) Τις διορθώσεις και συμπληρώσεις που έγιναν σύμφωνα με τις υπο¬ 
δείξεις του υπ’ αριθ. Φ.544-5/522/90/1.9.90 έγγραφο του Γ.Ε.Ν. 
Οι λόγοι που επέβαλαν τον επανακαθορισμό είναι οι τεράστιες προσχώ¬ 
σεις θαλάσσιας έκτασης που έχουν κάνει αυθαίρετοι καταπατητές (σχετ. 
του υπ’ αριθ. Φ.121/1089/20.12.89 έγγραφο της Κτηματικής Υπη¬ 
ρεσίας. Ν. Εύβοιας), αποφασίζει: 

1) Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη πολυγωνική γραμμή 1, 
I, II,....IX, 15 της οποίας οι κορυφές εξασφαλίζονται από το κρατικό δί¬ 
κτυο συντεταγμένων. 

β) Την οριογραμμή της παραλίας με συνεχή κίτρινη πολυγωνική 
γραμμή 1', Γ, ΙΓ...Χ’ σε απόσταση 15 μ. από αυτήν του αιγιαλού γιατί 
δεν εξυπηρετούνται οι σκοποί του άρθρου 7 παρ. 1 του Α.Ν. 2344/40. 
Οι κορυφές της εξασφαλίζονται από το κρατικό δίκτυο συντεταγμέ¬ 
νων: 

2) Αποφαίνεται ότι υπάρχει παλαιός αιγιαλός και καθορίζει τούτον με 
συνεχή κυανή πολυγωνική γραμμή Ε, Ζ,.,.Ρ, της οποίας οι κορυφές 
εξασφαλίζονται από το κρατικό δίκτυο συντεταγμένων. 

3) Δεν εξαιρούνται τα κτίσματα που βρίσκονται στη ζώνη της παρα¬ 
λίας. 

Η Επιτροπή 

ΓΙΩΡΓΟΣ ΠΑΝΤΑΖΗΣ ΕΥΑΓΓ. ΔΟΜΕΤΙΟΣ 

ΧΡΗΣΤΟΣ ΚΑΡΒΟΥΝΗΣ 

Αριθ. Τ.Τ.4419 (3) 

Περί αναγκαστικής απαλλοτριώσεων έκτασης 15.000 μ2 για «Διαμόρ¬ 
φωση παραλιών Κίρρας Ν. Φωκίδας μετ’ απαλλοτριώσεών». 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων σε συνδυασμό με τις διατάξεις του Β.Δ. 139/1971». 

2. Τις διατάξεις του Αναγκαστικού Νόμου 2344/1940 «περί αιγια- 
λού και παραλίας»· 

3. Τις διατάξεις του Ν.Δ. 439/70 «περί συμπληρώσεως των διατά¬ 
ξεων περί αιγιαλού», αποφασίζουμε: 

Κηρύσσουμε αναγκαστική απαλλοτρίωση λόγω δημόσιας ωφελείας 
και ειδικώτερα για διαμόρφωση παραλίας Κίρρας, όπως φαίνεται στο 
κτηματολογικό διάγραμμα και τον κτηματολογικό πίνακα που συντά¬ 
χθηκε από την Παπακυριακού Άννα Αγρόν. Τοπ. Μηχανικό. 

Στην έκταση προβάλλουν δικαιώματα Καστρίτης Ιωάννης, Κληρο¬ 
νόμος Κούκιου, Αφοί Παπαγιάννη κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του 
Νομαρχιακού Ταμείοθυ Φωκίδας από πιστώσεις της ΣΑΕ 017 (έργο 
8817018 Δ.Ε.). 

Η παρούσα να δημοσιευθεί στην Εφημερίδα της Κυβερνήσεως. 

Άμφισσα, 12 Αυγούστου 1991 
Ο Νομάρχης 
ΔΗΜ. ΚΟΝΙΣΤΗΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 387 (4) 

Τροποποίηση ρυμοτομικού σχεδίου Κοινότητας Σταυρακίου Ν. Ιωαννί- 

νων στο Ο.Τ. 33. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228 Α'/ 
16.8.1923) «περί σχεδίων πόλεων και κωμών του Κράτους» και συ¬ 
γκεκριμένα του άρθρου 3 αυτού. 

2. Τις διατάξεις του Ν. 3200/1955 (ΦΕΚ 97/23.4.55) «περί διοι¬ 
κητικής αποκεντρώσεως», όπως τροποποιήθηκαν και συμπληρώθηκαν 
με το Ν. Δ/γμα 532/70. 

3. Τις διατάξεις του Α.Ν. 314 (ΦΕΚ 47Α'), όπως αντικαταστάθηκε 
με το Ν. Δ/γμα 1018/71 (ΦΕΚ 220 Ά). 

4. Τις διατάξεις του Π. Δ/τος 183/1986 (ΦΕΚ 70 Ά/5.6.86) «για 
έγκριση τροποποιήσεων και καθορισμό όρων και περιορισμών δόμησης 
από τους Νομάρχες». 

5. Το ρυμοτομικό σχέδιο της Κοινότητας Σταυρακίου. 

6. Την υπ’ αριθ. 118/1991 απόφαση του Κοινοτικού Συμβουλίου 
Σταυρακίου. 

7. Την γνώμη του Σ. ΧΟΠ του Νομού που διατυπώθηκε στην πράξη 
με αριθμό 21/17.7.1991, αποφασίζουμε: 

Εγκρίνεται η τροποποίηση του εγκεκριμένου ρυμοτομικού σχεδίου 
της Κοινότητας Σταυρακίου στο Ο.Τ. 33 και συγκεκριμένα καταργείται 
τμήμα της πρασιάς και τοποθετείται η ρυμοτομική γραμμή στα όρια του 
υφισταμένου παλαιού δρόμου όπως φαίνεται στα σχέδια που συνοδεύουν 
την παρούσα απόφαση. 

Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 26 Αυγούστου 1991 
Η Νομάρχης 
ΒΑΣΙΛΙΚΗ ΚΟΚΚΙΝΟΥ 

